Tojikiston janubida, Afg‘oniston bilan chegaraga yaqin hududdagi Tog‘li Badaxshonda 5 balli zilzila qayd etildi. Bu haqda AQSh Geologik xizmati xabar tarqatgan. Qayd etilishicha, Toshkent vaqti bilan soat 02:43da markazi Ishkashim qishlog‘idan 26 km shimoli-g‘arbda bo‘lgan zilzila qayd etilgan. Uning o‘chog‘i 113 km chuqurlikda bo‘lgan. Zilzila talofatlari haqida ma’lumot yo‘q.